กฎกระทรวงกฎกระทรวงการขออนุญาตและการอนุญาตผลิตจำหน่าย นำเข้า ส่งออกหรือมีไว้ในครอบครองซึ่งยาเสพติดให้โทษในประเภท๔ หรือในประเภท ๕พ.ศ. ๒๕๕๙[๑] อาศัยอำนาจตามความในมาตรา ๖ วรรคหนึ่ง มาตรา ๒๖ วรรคสามมาตรา ๓๒ (๑) มาตรา๓๓ (๑) มาตรา ๓๔ (๑) มาตรา ๓๕ วรรคสอง และมาตรา ๖๒ วรรคสองแห่งพระราชบัญญัติยาเสพติดให้โทษ พ.ศ. ๒๕๒๒รัฐมนตรีว่าการกระทรวงสาธารณสุขออกกฎกระทรวงไว้ ดังต่อไปนี้ข้อ๑ ให้ยกเลิกกฎกระทรวง ฉบับที่ ๔(พ.ศ. ๒๕๒๒) ออกตามความในพระราชบัญญัติยาเสพติดให้โทษ พ.ศ. ๒๕๒๒ข้อ๒ ในกฎกระทรวงนี้หนังสือสำคัญ หมายความว่าหนังสือสำคัญแสดงการอนุญาตผลิต จำหน่าย นำเข้า ส่งออกหรือมีไว้ในครอบครองซึ่งยาเสพติดให้โทษในประเภท ๕ และให้หมายความรวมถึงใบแทนหนังสือสำคัญโดยให้ถือเสมือนเป็นใบอนุญาตตามกฎหมายว่าด้วยยาเสพติดให้โทษข้อ๓ ผู้ใดประสงค์จะขออนุญาตผลิตจำหน่าย นำเข้า ส่งออก หรือมีไว้ในครอบครองซึ่งยาเสพติดให้โทษในประเภท ๔หรือในประเภท ๕ ให้ยื่นคำขอตามแบบ ย.ส. ๔/๕-๑ ท้ายกฎกระทรวงนี้พร้อมด้วยหลักฐานตามที่ระบุไว้ในแบบ ย.ส. ๔/๕-๑ข้อ๔ การอนุญาตผลิต จำหน่าย นำเข้าส่งออก หรือมีไว้ครอบครองซึ่งยาเสพติดให้โทษในประเภท ๔ หรือในประเภท ๕ให้เป็นไปตามแบบ ย.ส. ๔/๕-๒ ท้ายกฎกระทรวงนี้การอนุญาตตามวรรคหนึ่งให้เป็นอำนาจของรัฐมนตรีโดยความเห็นชอบของคณะกรรมการเป็นราย ๆ ไปข้อ๕ ให้ผู้รับอนุญาตผลิต จำหน่ายนำเข้า ส่งออก หรือมีไว้ในครอบครองซึ่งยาเสพติดให้โทษในประเภท ๔ หรือในประเภท ๕จัดทำป้ายด้วยวัตถุถาวร ขนาดกว้างและยาวไม่น้อยกว่า ๑๐ x ๖๐ เซนติเมตรและมีข้อความเป็นภาษาไทยว่า สถานที่ผลิต จำหน่าย นำเข้า ส่งออกหรือมีไว้ในครอบครองซึ่งยาเสพติดให้โทษในประเภท ๔ หรือในประเภท ๕ แล้วแต่กรณีขนาดตัวอักษรสูงไม่น้อยกว่า ๓ เซนติเมตรข้อ๖ ให้ผู้รับอนุญาตผลิต จำหน่ายนำเข้า ส่งออก หรือมีไว้ในครอบครองซึ่งยาเสพติดให้โทษในประเภท ๔ หรือในประเภท ๕จัดทำบัญชีรับจ่ายยาเสพติดให้โทษเสนอต่อเลขาธิการเป็นรายเดือนและรายปีตามแบบร.ย.ส. ๔/๕/เดือน แบบ ร.ย.ส. ๔/๕/ปี ท้ายกฎกระทรวงนี้บัญชีรับจ่ายยาเสพติดตามวรรคหนึ่งให้จัดทำเป็นสองฉบับฉบับหนึ่งให้เสนอต่อเลขาธิการภายในสามสิบวันนับแต่วันสิ้นเดือนหรือสิ้นปีแล้วแต่กรณีอีกฉบับหนึ่งพร้อมด้วยเอกสารและหลักฐานเกี่ยวกับการรับจ่ายยาเสพติดให้โทษที่ได้ลงรายการในบัญชีดังกล่าวให้เก็บรักษาไว้ณ สถานที่ที่กำหนดไว้ในใบอนุญาตหรือหนังสือสำคัญ แล้วแต่กรณีมีกำหนดห้าปีนับแต่วันที่ลงรายการครั้งสุดท้ายในบัญชีข้อ๗ ผู้รับอนุญาตผลิต จำหน่าย นำเข้า ส่งออกหรือมีไว้ในครอบครองซึ่งยาเสพติดให้โทษในประเภท ๔ หรือในประเภท ๕ผู้ใดประสงค์จะขอรับใบแทนใบอนุญาตหรือใบแทนหนังสือสำคัญ แล้วแต่กรณี ให้ยื่นคำขอตามแบบย.ส. ๔/๕-๓ ท้ายกฎกระทรวงนี้ใบแทนใบอนุญาตหรือใบแทนหนังสือสำคัญให้ใช้ตามแบบใบอนุญาตหรือหนังสือสำคัญเดิมแต่ให้กำกับคำว่า ใบแทน ไว้ที่ด้านหน้าด้วยข้อ๘ การยื่นคำขอตามกฎกระทรวงนี้ให้ยื่น ณ กองควบคุมวัตถุเสพติด สำนักงานคณะกรรมการอาหารและยา กระทรวงสาธารณสุขข้อ๙ ใบอนุญาตผลิต จำหน่าย นำเข้าส่งออก หรือมีไว้ในครอบครองซึ่งยาเสพติดให้โทษในประเภท ๔ หรือในประเภท ๕ที่ออกตามกฎกระทรวง ฉบับที่ ๔ (พ.ศ. ๒๕๒๒)ออกตามความในพระราชบัญญัติยาเสพติดให้โทษ พ.ศ. ๒๕๒๒ให้ถือว่าเป็นใบอนุญาตหรือหนังสือสำคัญ แล้วแต่กรณี ตามกฎกระทรวงนี้และให้ใช้ได้ต่อไปจนกว่าใบอนุญาตนั้นสิ้นอายุข้อ๑๐ บรรดาคำขอรับอนุญาตหรือคำขอรับใบแทนใบอนุญาตผลิตจำหน่าย นำเข้า ส่งออก หรือมีไว้ในครอบครองซึ่งยาเสพติดให้โทษในประเภท ๔หรือในประเภท ๕ ตามกฎกระทรวง ฉบับที่ ๔ (พ.ศ. ๒๕๒๒) ออกตามความในพระราชบัญญัติยาเสพติดให้โทษพ.ศ. ๒๕๒๒ที่ได้ยื่นไว้ก่อนวันที่กฎกระทรวงนี้ใช้บังคับและยังอยู่ในระหว่างการพิจารณาของผู้อนุญาตให้ถือว่าเป็นคำขอรับอนุญาตหรือคำขอใบแทนการอนุญาตตามกฎกระทรวงนี้โดยอนุโลมในกรณีที่คำขอดังกล่าวมีข้อความแตกต่างไปจากคำขอตามกฎกระทรวงนี้ให้ผู้อนุญาตมีอำนาจสั่งแก้ไขเพิ่มเติมและส่งเอกสารหรือหลักฐานเพิ่มเติมได้ตามความจำเป็นเพื่อให้การเป็นไปตามกฎกระทรวงนี้ข้อ๑๑ ให้ผู้รับอนุญาตมีไว้ในครอบครองซึ่งยาเสพติดให้โทษในประเภท๔ หรือผู้รับอนุญาตผลิต จำหน่าย นำเข้า ส่งออก หรือมีไว้ในครอบครองซึ่งยาเสพติดให้โทษในประเภท๕ จัดทำป้ายตามข้อ ๕ ภายในเก้าสิบวันนับแต่วันที่กฎกระทรวงนี้มีผลใช้บังคับให้ไว้ ณ วันที่ ๑๕พฤศจิกายน พ.ศ. ๒๕๕๙ปิยะสกล สกลสัตยาทรรัฐมนตรีว่าการกระทรวงสาธารณสุข[เอกสารแนบท้าย]๑. คำขอรับอนุญาตผลิตจำหน่าย นำเข้า ส่งออก หรือมีไว้ในครอบครองซึ่งยาเสพติดให้โทษในประเภท ๔หรือในประเภท ๕ (แบบ ย.ส. ๔/๕-๑)๒.ใบอนุญาต/หนังสือสำคัญผลิต จำหน่าย นำเข้า ส่งออกหรือมีไว้ในครอบครองซึ่งยาเสพติดให้โทษในประเภท ๔ หรือในประเภท ๕ (แบบ ย.ส. ๔/๕-๒)๓.คำขอใบแทนการอนุญาตผลิต จำหน่าย นำเข้า ส่งออก หรือมีไว้ในครอบครองซึ่งยาเสพติดให้โทษในประเภท๔ หรือในประเภท ๕ (แบบ ย.ส. ๔/๕-๓)๔.รายงานรับ-จ่ายยาเสพติดให้โทษในประเภท ๔ หรือในประเภท ๕ ประจำเดือน ........ พ.ศ..... (แบบ ร.ย.ส. ๔/๕/เดือน)๕.รายงานรับ-จ่ายยาเสพติดให้โทษในประเภท ๔ หรือในประเภท ๕ ประจำปี พ.ศ. .... (แบบร.ย.ส. ๔/๕/ปี)(ดูข้อมูลจากภาพกฎหมาย)หมายเหตุ :-เหตุผลในการประกาศใช้กฎกระทรวงฉบับนี้ คือ โดยที่หลักเกณฑ์ วิธีการ และเงื่อนไขในการขออนุญาตและการอนุญาตผลิต จำหน่าย นำเข้า ส่งออกหรือมีไว้ในครอบครองซึ่งยาเสพติดให้โทษในประเภท ๔ หรือในประเภท ๕ ตามกฎกระทรวงฉบับที่ ๔ (พ.ศ. ๒๕๒๒) ออกตามความในพระราชบัญญัติยาเสพติดให้โทษ พ.ศ. ๒๕๒๒ใช้บังคับมานานแล้ว และไม่สอดคล้องกับสภาพการณ์ในปัจจุบันจึงสมควรปรับปรุงหลักเกณฑ์ วิธีการ และเงื่อนไขในการขออนุญาตและการอนุญาตผลิตจำหน่าย นำเข้า ส่งออก หรือมีไว้ในครอบครองซึ่งยาเสพติดให้โทษในประเภท ๔หรือในประเภท ๕ เสียใหม่ให้มีความเหมาะสมยิ่งขึ้น จึงจำเป็นต้องออกกฎกระทรวงนี้ปริยานุช/จัดทำ๙ มกราคม ๒๕๖๐ชวัลพร/ตรวจ๑๔ กุมภาพันธ์๒๕๖๐[๑] ราชกิจจานุเบกษาเล่ม ๑๓๔/ตอนที่ ๑ ก/หน้า ๑๑/๖ มกราคม ๒๕๖๐